Giuliano Gemma

Džiulijanas Džema (, 1938 m. rugsėjo 2 d. – 2013 m. spalio 1 d.) buvo italų aktorius, kaskadininkas ir skulptorius.

Biografija 
Džema gimė Romoje 1938 m. Karo metais šeima persikėlė į Emilijos Redžo provinciją, o 1944 m. sugrįžo gyventi į sostinę. Vaikinui jau nuo ankstyvo amžiaus patiko sportas ir kinas. 12-os jis susidomėjo sportine gimnastika, o sulaukęs 15 pradėjo lankyti bokso treniruotes.

1956 m. Džema pradėjo dirbti kino studijoje statistu, vėliau – kaskadininku. Atlikęs epizodinius vaidmenis keliose juostose, 1962 m. jis sulaukė režisieriaus Duccio Tessari pasiūlymo atlikti pagrindinį vaidmenį filme „Arrivano i titani“. Netrukus kitas režisierius Luchino Visconti pakvietė jį savo juostą „Leopardas“.

1960-aisiais Džemai populiarumą atnešė Nikolia vaidmuo istorinių nuotykių filmų serijoje apie markizę Anželiką. Netrukus, prasidėjus „spageti“ vesternų bumui, jis atliko eilę vaidmenų šio žanro filmuose, iš kurių žinomiausi „Sidabrinis doleris“, „Una pistola per Ringo“ ir „I giorni dell‘ira“. Juostose, skirtose JAV rinkai, jis dažnai buvo pristatomas kaip Montgomery Wood.

Aktorius stengėsi išmėginti įvairiausio žanro juostas, nuo dramų iki karinių filmų. 1976 m. vaidmuo filme „Il deserto dei tartari“ Džemai atnešė David di Donatello apdovanojimą.

1979 m. jis nusifilmavo režisieriaus Damiano Damiani kriminaliniame filme „Žmogus ant kelių“. 

Aktorius aktyviai filmavosi eilėje serialų ir televizijos bei kino filmų iki pat mirties 2013 m., kuomet žuvo automobilio avarijoje netoli Romos.

Dalinė filmografija 
 1958 m. – „Venecija, mėnulis ir tu“ ..... Brando
 1962 m. – „Trumpiausia diena“
 1965 m. – „Pistoletas Ringo“ ..... Ringo
 1965 m. – „Ringo sugrįžimas“ ..... Ringo
 1965 m. – „Sidabrinis doleris“ ..... Haris O‘Hara
 1966 m. – „Dėl kelių dolerių“ ..... Haris Daimondas
 1967 m. – „Ieškomas“ ..... Haris Rajenas
 1968 m. – „Velnio sūnūs“ ..... Džeisonas
 1969 m. – „Valdžios kaina“ ..... Bilas Vyleris
 1970 m. – „Kai moterys turėjo uodegas“ ..... Uli
 1971 m. – „Ugnies strėlė“ ..... Robinas Hudas
 1973 m. – „Net ir angelai valgo pupas“ ..... Sonis
 1974 m. – „Net ir angelai būna nuožmūs“ ..... Sonis
 1974 m. – „Nusikaltimas vardan meilės“ ..... Nulo
 1975 m. – „Baltas, geltonas ir juodas“ ..... Blankas de Blankas
 1975 m. – „Afrikos ekspresas“ ..... Džonas Baksteris
 1976 m. – „Safari ekspresas“ ..... Džonas Baksteris
 1977 m. – „Geležinis prefektas“ ..... Čezarė Moris
 1977 m. – „Kalifornija“ ..... Maiklas Rendomas
 1978 m. – „Didysis mūšis“ ..... kapitonas Martinas Skotas
 1978 m. – „Korleonė“ ..... Vito Gargano
 1986 m. – „Tikėkimės, kad tai mergaitė“ ..... Gvido

Apdovanojimai 
 „Capri Awards“ – Legendos apdovanojimas (2005 m.)
 David di Donatello – specialus prizas (1977 m.)
 Giffoni filmų festivalis - François Truffaut apdovanojimas (1990 m.)
 Globo d'oro – karjeros apdovanojimas (2008 m.)
 „Golden Goblets“ – geriausias aktorius (1979 m.)
 Italijos nacionalinis kino žurnalistų sindikatas – garbės apdovanojimas (2008 m.)
 Italijos nacionalinis kino žurnalistų sindikatas (nominacija) – geriausias antrojo plano aktorius (1977 ir 1986 m.)
 Karlovi Varų kino festivalis – geriausias aktorius (1978 m.)
 Monrealio filmų festivalis – geriausia aktorius (1979 m.)

Šaltiniai

Nuorodos 

 IMDb profilis

Italijos aktoriai
Kaskadininkai